Chia sú drobné semienka šalvie hispánskej. V kuchyni majú široké využitie vďaka schopnosti viazať na seba tekutinu – zmiešaním s tekutinou vznikne chia gél, ktorý použijete pri príprave pudingu, marmelády, kokteilov a kaší. Majú vysoký obsah vlákniny, rastlinných bielkovín a omega-3 mastných kyselín. Sú preto vhodné pre vegánsku aj bezlepkovú stravu. Chia sa dajú použiť aj pri pečení chleba, sušienok, muffinov. Majú ľahko orieškovú chuť.